
PREDGOVOR 


Prateći dnevni tisak, još prije slučaja u Černobilu, 
uočio sam jedan nonsens preko kojeg nisam mogao prije¬ 
ći. 

Istodobno dok su nam zakazale sve inicijative na 
širokom prostoru mogućeg razvoja brojnih vannuklearnih 
oblika energije, dok mnoge zemlje iz dana u dan sa sve 
više podozrenja gledaju na nuklearke, Jugoslavija kao mala 
zemlja sprema se na jedan veliki nuklearni program, istina, 
za sada sveden na 4 tisuće megavata odnosno 4 nuklearke 
od kojih tri treba da budu na teritoriju SR Hrvatske. 

Jedna nuklearka — jedna moguća opasnost! Dvade¬ 
set pet nuklearnih elektrana — dvadeset pet potencijalnih 
opasnosti! To je izazov opasnosti. To više nije potencijal¬ 
na, nego očigledna opasnost već i uz redovan rad bez ob¬ 
zira na nesreću za koju s obzirom na broj nuklearki tako¬ 
đer ne možemo reći da je moguća; ona bi dapače bila go¬ 
tovo sigurna. 

Frontalni nastupi zagovornika nuklearnih elektrana 
sa široko i višekratno otvaranim stupcima javnog tiska, 
egocentričnost i oštrina tih nastupa posebno doveli su u 
pitanje objektivnost ove rasprave i istodobno potakli pisca 
ovih redaka da u ovoj knjižici iznese svoje gledanje i osvrt 
na gledišta drugih. 

Prije katastrofe u Černobilu svijet je, iako dobrim 
dijelom i dezinteresiran, izražavao negodovanje zbog grad¬ 
nje nuklearnih elektrana. Poanta protivljenja nuklearkama 
bila je najčešće usredotočena na zagađivanje okoline. 

S katastrofom u Černobilu potencijali straha, konta¬ 
minacije i ozračenja znatno su porasli, dolazi do prestro¬ 
javanja. Otpor nuklearkama postaje masovan, mjestimično 
organiziran i žestok, a oštrica otpora više nije uperena 
samo na zagađivanje okoline nego i na opasnost u slučaju 
nezgode. Agresivnost zagovornika nuklearnih elektrana po- 

pušta, računa se s vremenom slabije kontaminacije i u 
vezi s tim s mogućnostima minorizacije slučaja Černobil, 
mjere se snage i mijenja taktika. 

Unatoč svim razlozima kojima sam besprijekorno 
»potkivao« svoj otpor uz zapanjujuću upornost zagovornika 
nuklearki, kojima začudo ne smeta ni katastrofa u Černo- 
bilu, izgleda postajem sumnjičav i na vlastiti patriotizam, 
očito slabiji od »patriotizma na nuklearni pogon«. Ne znam, 
možda je valjda došlo vrijeme kada čovjeka napušta i ra¬ 
zum. 

Umjesto da podupire, on »progres« koči, istina, ne¬ 
ovisno o činjenici da taj »progres« uz ostala ima i jedno 
više-manje »sporedno« svojstvo da, usput budi rečeno, i 
ubija—masovno. 

U nemogućnosti da ospore štetnost nuklearnih 
elektrana, njihovi zagovornici često operiraju s pitanjem 
alternative nuklearnom programu. Alternativa postoji, i to 
svestrana, samo ona traži sredstva, rad i kadrove, a kada 
alternative ne bi ni bilo, razuman čovjek nikada ne bi oda¬ 
brao samoubojstvo, program koji unaprijed računa s miliju¬ 
nima ozračenih žrtava s posebnim apetitima na nascituru- 
se, novorođenčad i djecu uopće. 

Na ovoj balkanskoj raskrsnici sučeljavanja raznih 
interesa narodi Jugoslavije u borbi za održanje kroz muko¬ 
trpnu povijest svoju uvijek su pokazivali neiscrpnu snagu 
i u ovim odsudnim momentima, duboko sam uvjeren, da će 
smoći dovoljno snage da na unutrašnjem planu jednom 
zauvijek zaustave hod nuklearne smrti i na vanjskom planu 
da svoj međunarodni ugled stave u službu vlastitih i svjet¬ 
skih nenuklearnih interesa. 

U Zagrebu, 31. svibnja 1986. 


Ante Milićević 


Za podmuklu nuklearnu energiju 
lanac sigurnosti ne postoji! 


Za nuklearnu opasnost 
dobro je došla svaka zamjena 
bez obzira na njenu cijenu. 


Zdravlje i život naroda cijene nemaju! 


Zagovornici i kompetencije 

Sudbinska pitanja jednoga naroda uvijek su bila raz¬ 
log da se pokrenu sve snage, i ako je riječ o takvim pita¬ 
njima tu prestaje monopol stručnjaka. Odluku o tom može 
donijeti samo narod, a stručnjaku tek ostaje dužnost da 
objektivno s punom odgovornošću iznese razloge za i pro¬ 
tiv. 

Metodom, koja je ovom društvu već odavno postala 
stranom, a u samoupravnom socijalizmu i potpuno dotuče¬ 
nom, dr. Naim Afgan u jednoj javnoj debati, koja bi trebala 
biti demokratska i slobodna, postojanost vlastitog gledišta 
učvršćuje etiketiranjem protivnika. 

Od onih koji se boje nuklearki ili barem izjašnjavaju 
protiv njih, kaže da »... najveći je broj 'uplašenih' među 
nedovoljno obrazovanima ...«. 

U drugu grupu svrstava »vrlo poznata, ugledna ime¬ 
na«, koja se ne bave nuklearnom energijom nego tek nuk¬ 
learnoj energiji srodnim djelatnostima, »... u čije mišlje¬ 
nje običan čovjek uopće ne bi posumnjao, jer ne zna da se 
nuklearnom energijom bave — nestručno i ignorantski!«. 

Treći su mu » ... oni čiji krajnji ciljevi u ovom tre¬ 
nutku nisu posve jasni ...«, a među njima, veli, da »... 

ima čak i disidentskih grupa ...«, Slaže se s mišljenjima 
«... da bi se o uzrocima 'straha' moglo najbolje zaključiti 
ako se napravi popis ljudi koji ga šire i analizira čime se 
ti ljudi bave«. 

Tako znanstveni savjetnik dr. Naim Afgan'. 

Profesor dr. Danilo Feretić kaže »... da postoje sa¬ 
mo dvije grupe: u jednoj je nedovoljno upućena masa, a u 
drugoj su oni koji njome pokušavaju manipulirati.« 1 2 

Ivan Medvedec: »... sve te akcije imaju i politički 
prizvuk. Mislim da bi se trebalo pozabaviti nosiocima te 
politike i nešto učiniti kroz Socijalistički savez i Savez ko¬ 
munista.« 3 

Ing. Milan Novak: »... ne smijemo dozvoliti da se u 
prostor koji smo ostavili zbog zakašnjelih akcija u dodat¬ 
nom informiranju svih radnih ljudi ubacuju nacionalne i 
kojekakve druge linije«. 4 

Lijepo, protivnicima ulaz zabranjen! 

Ne ulazeći u pitanje što to tjera ove stručnjake na 
ekscese, svakako je konstatirati da su spomenuti zagovor¬ 
nici nuklearki ovaj put prešli vlastite kompetencije! 

Odgovorimo li istom logikom, onda bi trebalo ući i 
u drugi tabor i ispitati tko se to sve zalaže za ovaj i ovakav 
nuklearni program, da se od 25 tisuća megavata predviđe¬ 
nih do 2010. godine, odnosno 12 tisuća do 2000. godine 
nuklearni program svede »zasad« na izgradnju četiri nuk¬ 
learke, odnosno četiri tisuće megavata, od kojih tri treba 
da budu u Hrvatskoj, upravo u neposrednoj blizini glavnoga 
grada Hrvatske. 

Neka se nuklearke grade u Hrvatskoj, i to ne jedna 
nego tri, a poslije, o tom potom, tko će ih graditi i da li će 
ih graditi? 


1. Damlr Mikuličić I Boris Petrović, članak »Nuklearne elektrane pod lupom« 
— »Vjesnik« od 9. 03. 1986., str. 5, stupac 1. 

2. Isto kao pod 1. 

3. Isto kao pod 1, samo stupac 2. 

4. Isto kao pod 1, samo stupac 6. 

Političko i nacionalno pitanje 


Tu okolišanja nema! To je u prvom redu političko 
i nacionalno pitanje jednog naroda, i o tom može odlučiti 
samo hrvatski narod zajedno s pripadnicima srpskog na¬ 
roda i narodnosti koji žive u SR Hrvatskoj. 

Treba se upitati tko pledira za ovakav nuklearni pro¬ 
gram u Hrvatskoj, stanuje li tu, ima li potomstvo, i ostaje 
li tu živjeti i nakon izgradnje nuklearki? 

Kažu da su društvene dogovore i samoupravne spo¬ 
razume potpisale sve republike i pokrajine, 5 i što bi to tre¬ 
balo da znači!? Ako čovjek i pogriješi pa otrovne gljive i 
kupi, to još ne znači da ih mora i pojesti. 


Nuklearni program 

Predviđeni nuklearni program od 25 tisuća megavata 
već je zbog svoje opsežnosti nerealan, da se za 24 godine 
uz već postojeća enormna naša zaduženja svake godine 
zadužujemo za nekoliko daljnjih milijardi dolara, odnosno 
za jednu daljnju nuklearku više. 


Netočni podaci 

Pojava nuklearki novijeg je datuma, a broj i razorna 
moć nepredvidivih opasnosti u praksi nisu iscrpljeni. Izno¬ 
siti stoga neke brojke kao iskustvo s nuklearkama preura¬ 
njeno je i nije na mjestu. 

5. Isto kao pod 1 samo stupac 2. 

Komparacije o ozračenosti i izgubljenim životima 
uzrokovani radom nuklearki s jedne i egzistencijom drugih 
izvora kao opasnosti s druge strane neadekvatne su. 

Ti i takovi u praksi više-manje neprovjereni podaci, 
odnosno usporedbe, koliko bi se, svakako s rezervom, mo¬ 
gli i prihvatiti, predstavljaju ipak puku obmanu budući da 
se odnose samo na vrijeme urednog rada nuklearki, ali za 
slučaj ekscesa kod nuklearki, bio to »ljudski faktor«: prije¬ 
vremena dotrajalost aparature, izgaranje, ratna razaranja, 
sabotaža ili elementarne nepogode: poplave, potresi, od¬ 
ronjavanja i slično, posljedice su katastrofalne i intenzite¬ 
tom i opsegom neusporedive s bilo kojom opasnošću 
druge vrste. 

Snaga jedne nuklearke, izmakne li jednom kontroli, 
paralizira rad milijuna, prijeti strahom, kontaminiranjem i 
ozracenjem stotinama milijuna ljudskih života i svega ži- 

V u 9 , U ” ra dijusu« od Ukrajine kroz čitavu Evropu do dalekih 
obala Afrike, Azije i Amerike. 

Tri stotine osamdeset nuklearki koliko ih sada ima 
u svijetu — 380 mogućnosti katastrofe a la Černobil! 

• j- ^ re * 3a *° J e da izbije ovakav udes da osim »laika« i 

uiloiuSe energTe 0 ' ShVat9 raZ ° mi1 m ° Ć ° Ve podmukle 
proizvodn^e^iergije^kon^retno da proizvodnja'ug P |jena V effr 

ktima emisije sumpora i drugih tvari, te udesima u rudni¬ 
cima odnosi svake godine mnogo više života nego nukle¬ 
arke cak vise nego što će ih odnijeti i udes nuklearne 
elektrane u Cernobilu puke su nuklearne obmane s kojima 
bi jednom trebalo prestati. 

Rudnik nije nuklearka, sumpor nije cezij, ni stroncij 
koji zrače tisućama, niti jod 129 koji zrači milijunima go¬ 
dina, zagađenost odnosno ozračenost od kojih se KUMU¬ 
LIRA I PROSTIRE KUD I KAMO ŠIRE od mjesta emisije. 
Cernobilski oblak obišao je cijeli svijet! Nije u pitanju ne¬ 
posredno napadnut jedan ili deset života, težište je u pita¬ 
nju ugroženog zdravlja stotina milijuna ljudi i svega živog 

pogođenih radioaktivnošću, od koje ne odmah, nego tijekom 
vremena obolijevaju i umiru milijuni. 

Ono što nuklearku izdvaja od ostalih energetskih 
izvora je osim opasnosti uz redovan rad potencijalna neus¬ 
poredivo veća opasnost za slučaj ekscesa odnosno hava¬ 
rije jedno; i drugo na Zemlji nerješivi problem pohranjiva¬ 
nja nuklearnog otpada. 

Podaci o minimumu ozračenosti nisu točni. 

Kada bi to bilo tako, onda se upitati zašto izgradnju 
nuklearke redovno prati i izgradnja bolnice? 


Bolnica kao prateći objekt nuklearki 

Onima koji bi operirali s tolerancijom rizika treba 
reći da uz egzistenciju bolnice kao pratećeg objekta i kao 
investicije teške nekoliko desetaka milijardi dinara to i 
nije rizik. 

To je činjenica očigledne opasnosti! Inače bolnicu 
tu i takovu u ovoj ekonomskoj situaciji ne bismo ni gradili. 
Činjenica je da će oboljelih biti, da će ih biti svaki dan više 
i pitanje je samo: je li bolje biti zdrav ili teško bolestan, 
odnosno mrtav? 

Rizik to nije, a kada bi rizik i bio, onda je zaključiti 
da se rizikom propasti jednog naroda, kojem inače sudbina 
stoljećima nije bila naklonjena, ne mogu pravdati pothvati 
makar i bilo kakove vrijednosti. 


Nuklearni otpad 

Nuklearni otpad opasnost je sama za sebe; »dar« 
nuklearni komu nitko iole pametan neće dati utočište na 
svome terenu. 

Međunarodna komisija za pitanja o pohranjivanju 
radioaktivnog otpada nije našla sigurno rješenje za pohra- 

nu otpada na Zemlji, 6 pa je donijela odluku da se radioak¬ 
tivni otpad lansira u svemir. Neovisno od toga što mi ne¬ 
mamo sredstva za lansiranje u svemir s obzirom na iskus¬ 
tvo i tu iskrsava pitanje: što ako dođe do eksplozije 
aparature pri samom lansiranju otpada? 

Za odlaganje radioaktivnog otpada mi također nismo 
našli rješenje. Važno je da nuklearka radi, a pitanje otpada 
možda riješe drugi. U svakom slučaju »problema nema«, 
mi ćemo to »nekako« riješiti. 

Kod toga mora se znati nije u pitanju samo otpad u 
smislu istrošenog goriva i radioaktivnih predmeta, nego i 
uklanjanje same elektrane dijelovi koje zrače i tisućama 
godina kasnije. 

Mi smo mala zemlja. Mi nemamo ogromna sovjetska 
prostranstva da bismo zbog pohranjivanja nuklearnog ot¬ 
pada mogli ograditi bodljikavom žicom sto i stopedeset 
tisuća kvadratnih kilometara Jugoslavije i žrtvovati ih za 
slijedećih 25 tisuća godina, kada bi ta opasnost navodno 
minula. 7 


6. R. Jakšlć, članak »Kamo s našim otpadom« — »Vjesnik« od 11. 04. 1986. 

7. Dr. Josip Ciček, članak »Etiketama se ništa ne gradi« 

»Vjesnik« od 16. 03. 1986. str. 6. 

ODLUKU DONOSI NAROD 


Neotuđivo je pravo svakog čovjeka i svakog naroda 
pravo na samoobranu, a sastavni dio toga prava je pravo 
čovjeka i pravo naroda da bude informiran o svemu što 
zadire u njegove vitalne interese! 

Narod treba upoznati s nuklearnom energijom i svim 
drugim izvorima energije uključivo i svim dobrim i lošim 
stranama. Naš narod danas nije neuk da ga se ne bi moglo 
informirati. Istina, to traži vremena, a vremena se za to 
mora naći! 

0 izvorima energije treba da govore svi stručnjaci. 
Nuklearci o nuklearnoj energiji, a o svim drugim izvorima 
energije treba da govore stručnjaci s odgovarajućih pod¬ 
ručja nauke. 

Karakteristično je da pojedini nuklearni stručnjaci 
napadaju protivnike izgradnje nuklearnih elektrana s mo¬ 
tivacijom da se nuklearnom energijom ne bave ili se bave 
tek nuklearnoj energiji srodnim djelatnostima, a istodob¬ 
no pridržavaju pravo da se bez ustručavanja paušalno iz¬ 
jašnjavaju o zanemarivosti gotovo svih nenuklearnih oblika 
energije. 

Osim nuklearnih stručnjaka treba čuti i druge struč¬ 
njake koji će uz pretpostavku raspoloživosti potrebnih 
financijskih sredstava, kadrova i dr. dati svoje nalaze i 
mišljenja o mogućim dometima pojedinih oblika energije. 

Svatko ima pravo da odlučuje o svojoj sudbini, tu 
tutora nitko ne trpi i odluku pro i contra nuklearki može 
donijeti samo narod ove Republike! 

RAVNOMJERNA RASPODJELA RIZIKA I OPASNOSTI 


Kod izgradnje nuklearnih elektrana na jednom teri¬ 
toriju osnovno je pitanje rizika od moguće neposredne 
opasnosti, toliko relevantno da i pitanje dobivanja struje 
kao razlog i svrha izgradnje same nuklearke postaje ne 
samo sekundarno nego upravo zanemarivo. 

Za realizaciju Ustavom SFRJ garantiranog načela 
ravnopravnosti naroda, republika i pokrajina s obzirom na 
opseg i veličinu moguće neposredne opasnosti bez zna¬ 
čenja je i činjenica eventualno pogodnije lokacije, isto 
kao i pitanje siromaštva pojedine republike energetskim 
izvorima i siromaštva uopće. 

Ako se nuklearke grade na razini cijele zemlje po 
jugoslavenskom programu 8 svakako pretpostavljene Usta¬ 
vom SFRJ zajamčene ravnopravne raspodjele rizika i opas¬ 
nosti, dakle i broja i lokacija nuklearki te redoslijeda 
gradnje po svim republikama i pokrajinama, onda bi bilo 
očekivati da rizik od moguće neposredne opasnosti prih¬ 
vate i drugi, da se prije ponovne gradnje u SR Hrvatskoj ili 
SR Sloveniji prethodno izgrade tri nuklearke u drugim re¬ 
publikama i pokrajinama. 

U vezi s prednjim, kada je riječ o izgradnji nuklearki 
po jugoslavenskom programu, činjenica eventualno pogod¬ 
nije lokacije nije razlog da se vrijeđa načelo ravnomjerne 
podjele rizika od moguće neposredne opasnosti, odnosno 
da se remeti redoslijed gradnje po republikama i pokraji¬ 
nama, jer pogodne, makar jedna ili dvije, lokacije mogu se 
više-manje naći svuda. U svakom slučaju zapanjuje činje¬ 
nica da bi prioritet izgradnje u SR Hrvatskoj dobile tri lo¬ 
kacije, dok širom svih jugoslavenskih republika i pokrajina 
još nema ni jedne. 


8. Isto kao pod 1, ali stupac 5. 


Izgradnja po jugoslavenskom programu, također bez 
obzira na siromaštvo energetskim izvorima pojedine repub¬ 
like, nalaže potrebu da se suglasno kapitalnom načelu 
ravnomjerne raspodjele rizika od neposredne opasnosti 
poštuje redoslijed izgradnje po republikama i pokrajinama, 
odnosno isključuje potrebu da se remeti taj redoslijed; jer 
međusobne potrebe za strujom lako se namiruju i iz naju- 
' daljenijih krajeva. 

Opasnosti su moguće, to nam je jasno svima i pri¬ 
mijenimo li iskustvo Černobila da je za nesreće bilo bolje 
biti u Zagrebu nego u Černobilu ili Kijevu, da posljedice 
katastrofe najviše pogađaju samo mjesto nesreće, even¬ 
tualna katastrofa u nuklearki »Krško« najteže bi pogodila 
samo Krško i milijunski grad Zagreb, a Ljubljanu, Beograd 
i Skopje razmjerno većoj udaljenosti svakako manje. 

Načelo ravnomjerne podjele rizika od moguće ne¬ 
posredne opasnosti kao bitno, kao alfa i omega svih nas¬ 
tojanja u pravcu izgradnje nuklearki, mora biti zakon za 
sve! 


Plan evakuacije stanovništva 

Nije mi poznato da li gradovi Zagreb i Ljubljana ima¬ 
ju plan evakuacije stanovništva za slučaj incidenta u nuk¬ 
learnoj elektrani »Krško«, ali dobro znam da je kod nas 
prijevoz bolna točka inače i u zimsko vrijeme, a da se i ne 
govori o prometnoj gužvi u ljetnim mjesecima. Tko bi u 
poznatim našim prilikama za slučaj potrebe u 2, 3 ili 5 dana 
uspio prevesti milijun i više stanovnika Zagreba i okolice? 

U Brazilu je sud donio odluku o zabrani rada jedine 
nuklearke sve dok se ne donese plan o zaštiti čovjekove 
okoline i evakuaciji stanovništva za slučaj nesreće. 9 

Kako o postojanju spomenutog plana evakuacije 
stanovništva, koliko mi je poznato, nigdje nije bilo ništa 


9. Tanjug, Rio de Janeiro — prenosi »Vjesnik« od 7. 06. 1986. str. 1, 
obavijest »Sud zatvorio nuklearku«. 

rečeno, to u pretpostavci da takav plan ne postoji postav¬ 
ljam pitanje: zašto su naši građani manje zaštićeni od 
građana Brazila? Brine li o tom itko? Ako takav plan nije 
donesen, treba ga neodložno donijeti. 

S planom evakuacije ili bez plana problem jednog 
takvog zahvata gotovo je nerješiv i za daleko bolje orga¬ 
nizirane zajednice. Pogrješka je u činjenici lokacije nukle¬ 
arke u neposrednoj blizini milijunske koncentracije sta¬ 
novništva. 


SR Hrvatska nije siromašna 

U prvom redu, kada je riječ o siromaštvu energet¬ 
skim izvorima, sa svjetskog gledišta siromašni smo svi. 

Siromaštvo energetskim izvorima ne znači siromaš¬ 
tvo uopće. Uz opće dobro stanje, siromaštvo energetskim 
izvorima bez značenja je, u konkretnom slučaju toliko bez¬ 
načajno da se SR Hrvatska radi toga nikada ne bi trebala 
izložiti riziku i opasnosti gradnje nuklearnih elektrana 
mimo Ustavom SFRJ garantiranog prava na ravnomjerni 
redoslijed izgradnje po svim republikama i pokrajinama. 

Energetski izvori tek su jedan segment u ukupnoj 
ekonomskoj snazi pojedine republike, i gledaju li se stvari 
dijalektički u ukupnoj njihovoj vezi, onda u SR Hrvatskoj 
bar s gledišta jugoslavenskog siromaštvo ne postoji. 

Uzmu li se u obzir nafta i plin s područja SR Hrvat¬ 
ske uključivo i »energent deviznog turizma«, koji se koristi 
na jugoslavenskom planu, onda tu nema govora o siromaš¬ 
tvu, onda mi znamo koliko smo jaki uopće, a u odnosu na 
druge napose. Kako se nuklearke i grade po jugoslaven¬ 
skom programu, onda je uz navedeno bespredmetno i go¬ 
voriti o siromaštvu pojedine republike, ovo pogotovo kada 
se zna da je ta Republika davala i daje najveći materijalni 
doprinos zajedništvu. 

Kada bi SR Hrvatska raspolagala u cijelosti samo 
prihodima od vlastitog deviznog turizma uz vlastitu naftu i 

14 


plin, ne bi nikada imala potrebe za izgradnjom nuklearki, 
potrebe za strujom namirivala bi forsiranjem drugih izvora, 
a eventualno u malom dijelu i uvozom. 

Zato ovaj prvi i trostruki atak izgradnje nuklearki u 
SR Hrvatskoj nema nikakova opravdanja, ni kao posljedica 
siromaštva energetskim izvorima, ni kao potreba SR Hrvat¬ 
ske, ni kao »privilegij« podijeljen SR Hrvatskoj. 


SR Hrvatska turistička je zemlja 

Ne smije se nikada zaboraviti da je SR Hrvatska u 
prvom redu turistička zemlja, i taj nepresušni izvor zdravih 
i neopterećenih prihoda ne treba zatrpavati nuklearkama, 
kao što smo nekad pod utjecajem istih zagovornika rudnike 
ugljena prepustili propadanju da danas ulažemo ogromna 
sredstva samo da ih osposobimo za eksploataciju. 

Izjave da turisti navodno posjećuju plaže u nepo¬ 
srednoj blizini nuklearki nisu razlog da i mi prihvatimo 
gradnju nuklearki na našoj obali i otocima. Da turisti 
»previđaju« nuklearke razlog je ili odsutnost pameti ili 
svijesti o opasnosti ili eventualno sam komfor koji im te 
zemlje pružaju, radi kojeg komfora i »prelaze« preko pri¬ 
sustva nuklearke, ukoliko za nju uopće i znaju. Poreći se 
ne može da spiritus movens za mnoge danas, a sutra po¬ 
gotovo, jest i bit će naše relativno čisto, nuklearnim dje¬ 
lovanjem nezagađeno i odsustvom nuklearki straha oslo¬ 
bođeno more! 


Nuklearke u SR Hrvatskoj potencijalna i neposredna opas¬ 
nost za cijelu Jugoslaviju. 

Nuklearke u SR Hrvatskoj nisu opasnost samo za 
SR Hrvatsku nego upravo neposredna opasnost i za čitavu 

Jugoslaviju, pa i za bliže i dalje susjede. To nam dovoljno 
uvjerljivo potvrđuje i Černobil. 

Katastrofa u Černobilu razmjerno veličini i dometu 
opasnosti našla je adekvatan svoj odraz u cijelom svijetu. 
Tako agencija TASS između ostalog javlja: 

»U Brazilu je predsjednik udruženja za izgradnju 
nuklearnih elektrana Candotti izjavio kako će 'nesreća u 
SSSR zadati smrtni udarac gradnji nuklearnih elektrana u 
Brazilu’, a brazilski listovi pišu kako je sada 'konačno sru¬ 
šen mit o navodnoj apsolutnoj sigurnosti nuklearnih elek¬ 
trana’. 

Havarija u Černobilu, javlja Tanjug iz VVashingtona, 
imat će bez sumnje golem utjecaj na daljnju sudbinu nu¬ 
klearnih elektrana u SAD i svijetu«. 10 


Sigurnost (?) 

Svatko tko gradi nuklearku prije puštanja u pogon, 
posebno tokom njenog kasnijeg rada, uvjeren je u njenu 
»sigurnost«, a u to su bez sumnje bili uvjereni i Sovjeti. 
Međutim, katastrofa u Černobilu s odrazom na cijeli svijet 
to je ono što nuklearne elektrane po intenzitetu opasnosti 
izdvaja od svake druge nepogode. Pri tome treba još voditi 
računa da smo mi mala zemlja, a intenzitet i radijus opas¬ 
nosti strahovit. 

Tko radi, taj i griješi. Propusti su mogući u svakom 
poslu, a neobuzdana energija nuklearki takva je da propus¬ 
te kažnjava užasno, da jednim ekscesom može uništiti sve. 

Istina, najlakše je poslužiti se gotovim rješenjima. 
Usvajanjem nuklearnog programa uljuljani u zadovoljstvu 
oslobođenjem od obveze za energetske brige pojedinci 
opasnost ili previđaju ili im je u najboljem slučaju pos¬ 
tala zanemarivom. 


10. »TASS«, Moskva i »TANJUG« iz VVashingtona — prenosi »Vjesnik« ođ 
5. 05. 1986. str. 1, članak »Černobil nije mrtav grad«! 

Lava se ne drži na koncu! 

Za podmuklu nuklearnu energiju lanac sigurnosti ne 
postoji! 

Nije bez razloga postaviti i pitanje našeg odnosa 
prema ovako odgovornom poslu. Neki su čak izgleda opti¬ 
misti dotle da misle da će činjenica rada našeg čovjeka u 
nuklearki izmijeniti naš mentalitet i da u radu s nuklearka- > 

ma mimo svog našeg iskustva inače možemo računati na 
sigurnost. Neću reći da smo mi djeca, ali mogu kazati da 
nuklearke nisu igračke. 

Problemi s radom nuklearnih elektrana već se javlja¬ 
ju danas, a što će biti sutra kad 380 i više »isluženih raga« 
redom počne kronično »kašljati«!? 


Nuklearna energija — neproduktivna 

Prema izjavi znanstvenice Ane Medved, glasoviti 
znanstvenici Rutherford i Lavvrence upozoravali su na ne- 
produktivnost odnosno nemogućnost korisne upotrebe 
nuklearne energije — jer koliko god nuklearkama proizve¬ 
demo energije na Zemlji, toliko nam Sunce kao izvor ener¬ 
gije, uspostavljajući ravnotežu, uskraćuje zdrave, korisne i 
produktivne odnosno životne energije. Stoga, ako nuklearke 
rade na uštrb života na Zemlji, onda se osnovano postavlja 
i pitanje njihove svrsishodnosti." 


Solarna energija 

Koordinator projekta istraživanja i korištenja sunče¬ 
ve energije dr. Natko Urli iz Instituta »Ruđer Bošković« u 
članku »Neiskorišteno Sunce« izjavio je: 


11. Ana Medved, članak »NE rade na uštrb života na zemlji« 
»Vjesnik« od 19. 04. 1986. — Panorama subotom. 


»Kad bismo samo tri posto površine Hrvatske isko¬ 
ristili za korištenje sunčeve energije, dobili bismo ener¬ 
getski potencijal osmerostruko veći od ukupne lanjske po¬ 
trošnje energije u Republici«. 

1 dalje, bilo bi »... realno očekivati da 2000. godine 
korištenje sunčeve energije bude 2 posto u strukturi pri¬ 
marnih oblika energije nasuprot izjavi da bi 2000. godine 
svi nekonvencionalni izvori dali tek 0,9 posto u strukturi 
primarnih oblika energije«. 

U strukturi primarnih izvora energije, po dr. Urliju 
sunčeva energija danas je zastupljena manje od 0,1 posto, 
a koristi se tek tu i tamo za zagrijavanje vode po hote¬ 
lima. 12 

Navedenim izjavama nema se što dodati. 

Slično o korištenju energije Sunca i inače o moguć¬ 
nostima uštede i do 40 posto na bazi iskustva drugih ze¬ 
malja govori i »sunčaš« dr. Branko Lalović iz Instituta za 
nuklearne nauke — Vinča, pledirajući istodobno da se 
makar i mali dio sredstava predviđenih za nuklearke uloži 
u razvoj raznih oblika štednje i zalažući se za jednu objek¬ 
tivnu raspravu o našoj energetskoj budućnosti. 13 

Osim izloženoga, nadu u konkurentnost solarne ener¬ 
gije pobuđuju i najnovija otkrića Sveučilišta u Stanfordu. 
Riječ je o izumu fotonaponskih višeslojnih baterija koje 30 
posto solarne energije izravno pretvaraju u struju, a mogu 
se koristiti čak i za oblačnog vremena i izmaglice. Poseb¬ 
nu novost predstavljaju i kompjutorski vođena zrcala spo¬ 
sobna da se izmjenom vlastitog položaja prilagođavaju 
kretanju Sunca i samim tim znatno pojačavaju iskorištava¬ 
nje energije Sunca, dakle i rentabilnost dobivene ener¬ 
gije. 14 

Uz jedan svestrani angažman na korištenju energije 
Sunca, vjetra, valova, bioenergije i ostalih još nekorište¬ 
nih izvora, te uz ozbiljan pristup disciplini potrošnje naše 

12. »Večernji list« od 5. i 6. travnja 1986. — članak »Neiskorišteno Sunce« 

13. Isto kao pod 1, dodatno i stupac 2 

14. »International Herald Tribune«, Pariš — prenosi »Vjesnik« od 12. 05. 1986. 
str. 3, stupac 1 i 2 — članak dm »Nova zora solarne energije«. 

mogućnosti i naše potrebe za energijom dovele bi se u 
sklad bez alarma zvonjavom nuklearki. Narod bi ostao zdrav 
i naša takoreći jedina zlatna žila — devizni prihod od tu¬ 
rizma ne bi usahnuo, niti bi bio doveden u pitanje. 


Treba vjerovati u nauku 

Oni koji u nauku vjeruju čekaju već najavljene nove 
solarne baterije i »čiste reaktore« koji ne zrače i ne osta¬ 
vljaju opasan nuklearni otpad. 15 Čista energija fuzije za 3 
ili 4 desetljeća treba da postane stvarnost. 16 

Nitko još ozbiljno i nije prišao korištenju drugih iz¬ 
vora, ali se nerijetko mnogi paušalno izjašnjavaju da su ti 
izvori zanemarivi, što ne stoji ili u najmanju ruku ne mora 
stajati. 

Bilo bi normalno da najprije iskoristimo sve nenu- 
klearne zdrave izvore energije, a tek tada, ako potreba 
bude jača od opasnosti da se eventualno razmišlja i o nu¬ 
klearnoj energiji. 

Utrošeno vrijeme na jednom ozbiljnom i dugoroč¬ 
nom angažmanu za korištenje do sada nekorištenih ne- 
nuklearnih izvora energije bilo bi kompenzirano količinom 
novo dobivene zdrave i trajne energije. Količinom tako do¬ 
bivene energije s obzirom na iskustvo drugih zemalja uz 
disciplinu potrošnje, racionalizaciju i prestruktuiranje in¬ 
dustrije ovisno o visini uloženih sredstava otklonili bismo 
potrebu za nuklearkama, a kada to ne bismo ni postigli, 
ako ništa drugo, NUKLEARNI PROGRAM BISMO za jedan 
duži period bez ikakove štete ODGODILI i osim toga s 
obzirom na novo dobivene izvore energije NUKLEARNI 
PROGRAM BISMO i znatno SMANJILI. 


15. Jovo Popović, članak »Čovjek koji priprema epohalno otkriće« — »Vjesnik« 
od 23. 03. 1986. str. 9, stupac 6, te Boris Petrović, članak »Cijene ’teža’ 
briga od atoma« »Vjesnik« od 30. 03. 1986. str. 9. 

16. »La Republica«, Rim — prenosi »Vjesnik« od 26. 05. 1986. str. 4. članak 
(rs) »čista energija« budućnosti. 


U stisci s vremenom nismo, to priznaju i zagovornici 
nuklearki, i stoga u svakom slučaju, u datoj situaciji ništa 
ne govori za hitnost izgradnje nuklearnih elektrana! 

Za ponuđenu nuklearnu opasnost dobro je došla 
svaka zamjena bez obzira na njenu cijenu. Zdravlje i život 
naroda cijene nemaju! 

Kada bi se milijarde dolara kao sredstva potrebna 
za izgradnju samo jedne nuklearke uložile u angažman za 
istraživanje i korištenje sunčeve energije, energije vjetra 
i drugih do sada nekorištenih izvora, onda bi se na jugo¬ 
slavenskom planu dobilo više koristi nego od svih po 
zdravlje i život naroda opasnih nuklearki relativno kratkog 
trajanja. 


Štednja energije 

Ako se bira između života, makar i u polumraku, ili 
teške bolesti i prijevremenog umiranja u rasvijetljenim 
prostorima, onda se zna što ćemo izabrati. 

S obzirom da štednja u stvari znači jedan dodatni ne 
mali izvor energije morali bismo štednju shvatiti kao način 
življenja, kao ponašanje. Uz provedenu modernizaciju pro¬ 
izvodnje televizora i žarulja, povećanjem cijene viševatnih 
žarulja, utjecajem na građansku svijest da ne moraju isto¬ 
dobno biti osvijetljene sve prostorije u stanu, kao i više¬ 
strukim povećanjem cijene kilovatima potrošenim iznad 
utvrđene normale, potrošnja u domaćinstvima mogla bi se 
smanjiti za 40 posto. 

Po ustanovama i uredima radnih organizacija ušteda 
bi mogla biti možda i veća od 30 posto. 

U industriji također, uz manje rada noću, uz prom¬ 
jene u ponašanju, potrošnja bi se već odmah mogla sma¬ 
njiti za 20 posto. Treba ići na prestruktuiranje industrije i 
orijentirati se na razvoj privrednih grana koje ne traže to¬ 
liko energije. 

Priđe li se postupnoj zamjeni zastarjele tehnologije 
i provedbi odgovarajućeg programa racionalnije potrošnje, 

uštede u industriji mogle bi biti i do 40 posto. 

Drug Janez Stanovnik, u raspravi na Saveznoj kon¬ 
ferenciji SSRNJ, upozorava da akumulaciju ne treba ulagati 
u gradnju nuklearnih elektrana, nego u prestruktuiranje 
industrije, u kojoj danas prevladavaju veliki potrošači ener¬ 
gije. 17 

Zanimljivo je da ima pojedinaca koji isključuju mo¬ 
gućnost racionalizacije s motivacijom da racionalizacije ne¬ 
ma bez razvijenosti, da racionalizacija ne može zamijeniti 
razvoj. To je najordinarnije sofističko izvrtanje, jedna ob¬ 
mana javnosti više, najobičnije brkanje pojmova. Pripisivati 
drugima »iluzije« da racionalizacijom žele zamijeniti razvoj 
nedopušteno je. Nitko pametan i ne tvrdi da bismo s ob¬ 
zirom na naše apetite u ovom trenutku racionalizacijom 
mogli zamijeniti razvoj snage 25 nuklearnih elektrana. Ra¬ 
cionalizacija kao pojam nema aspiracija da zamijeni razvoj. 
Racionalizacija kao pojeftinjenje procesa proizvodnje pred¬ 
stavlja skup mjera koje uz isti utrošak rada, sredstava i 
vremena daju veće radne efekte, odnosno uz manji utrošak 
rada, sredstava i vremena daju iste radne efekte. 

Racionalizacija kao razumno ponašanje to je tek je¬ 
dan oblik štednje koji primijenjen na svim sektorima bez 
namjere da zamijeni razvoj može dati zavidne rezultate, 
konkretno ogromne količine energije, a to se može postići 
uz već postojeći stupanj razvoja. Racionalizacija sama za 
sebe daje novi pečat postojećem stupnju razvoja i zajedno 
s njim čini novi kvalitet-stupanj višeg razvoja za razliku 
od istog stupnja koji s racionalizacijom ne računa. 

Racionalizacija je tek dodatni izvor energije vrijedan 
20 — 40 posto. Racionalizacijom se izgradnja nuklearnih 
elektrana može odgoditi. Međutim, ako se uz provedenu 
racionalizaciju s odgovarajućim ulaganjima sredstava pos¬ 
pješi razvoj do sada nekorištenih drugih nenuklearnih ob¬ 
lika energije, onda smo apetite zadovoljili i potrebu za nu¬ 
klearnim elektranama ne samo ODGODILI, nego i OTKLO¬ 
NILI. Dakle, postojeći stupanj razvoja zamijenili smo novim 


17. M. šajatović, članak »Trebaju li nam nuklearke?« — »Večernji list« 
od 23. 04. 1986. str. 3. 


razvojem, ali ne s racionalizacijom samo, nego uz racio¬ 
nalizaciju i razvojem drugih nenuklearnih oblika enerije. 

Cilj je energija, a ne nuklearke, i ako energiju mo¬ 
žemo dobiti bez izlaganja opasnostima nuklearki, onda bi 
bilo normalno da smo zadovoljili sve subjekte. Ako se ipak 
nekima posebno »dopada« nuklearna energija, to su već 
pitanja »ukusa« itd. itd. 

Razvijenost se postizava i kroz iskorištavanje ne¬ 
nuklearnih izvora energije. Razvijenosti nije svojstvena sa¬ 
mo činjenica izgradnje nuklearnih elektrana. Razvijenost 
mogu uvjetovati i drugi faktori. 

Silna je napokon naša energija u našem — javaš- 
luku! Kako sa strujom, tako i na drugim sektorima. 

Javna svjetla palimo ranije, trnemo kasnije, 

a nekad svijetle po cio dan; 

i cestom kako kročiš sam, 

hvata te čisto ugođaj, 

pa misliš stvarno 

ili si neka šarža, ii možda neki 

davni ban? 

Počeli smo sabirati staklo i prestali. 

Bacanje stakla i ostale ambalaže, naročito s brodo¬ 
va u more, već je ušlo u praksu. 

Papir se uz svu nestašicu još uvijek skuplja nedo¬ 
voljno organizirano. 

Stanove grijemo jednako i kad je sjever i kad je 
jugo. Grijemo ih čak do 5. svibnja, valjda radi osobnih do¬ 
hodaka radnika Toplane. Što se energija troši u prazno, što 
otvaramo vrata i prozore, danju i noću, to nije važno. 

Stanove dijelimo besplatno, čak i onima koji samo 
4 godine kao funkcionari treba da budu u Zagrebu. To je 
čisto rasipništvo s kojim treba odmah prekinuti! Zato pos¬ 
toje druga rješenja. Istina, uz podobnost za funkciju treba¬ 
lo bi usporedo ići i nešto više patriotske svijesti. Kao 
primjer neka posluži i ovaj slučaj. Jedan potpredsjednik 
Saveznog izvršnog vijeća mogao je (a, sigurno je, morao 
nije!) za cijelo vrijeme trajanja svoga mandata, punih 5 

godina, stanovati u Beogradu na jednoj mansardi u garso¬ 
nijeri od 22 kvadrata i za vikenda s koferima punim radnog 
materijala odlaziti 500 kilometara daleko k svojima. 18 

Pažnju zavrjeđuje i izjava u Saboru, kojom delegat 
drug Mirko Klepac osnovano upućuje na nelogičnost da se 
nuklearne elektrane ističu kao nenadoknadiv izvor energije, 
dok nam je iskorištenost postojećih energetskih kapaciteta 
najniža u Evropi. 19 

Cijenu zdravog života treba plaćati općom pažnjom, 
pa i odricanjem! Tko to ne zna i neće, treba ga naučiti da 
bira između mraka i svijetla! 

Mora se znati, nekad je ovaj narod, a dio njegov i 
danas, živio bez struje, u sumrak legao, u zoru ustajao, 
radio i dulje živio. 


Apetite treba smanjiti 

Planirana potrošnja električne energije u ovoj godini 
je 81 milijarda kilovat-sati, u 1990. godini 98 milijardi, a 
početkom trećeg milenija čak 160 milijardi kilovat-sati. 20 

Od godine 1945. do danas povećali smo potrošnju 
električne energije 36 puta 21 i čemu sada u ovoj općoj os¬ 
kudici planirati takav porast? Apetite treba smanjiti i og¬ 
raničiti na zdrave izvore energije! 


Razilaženja 

Ing. Žarko Petrović kaže da bez nuklearki »... negdje 
2010. godine više ne bismo imali ni kilograma ugljena!« 22 


18. »Vjesnik« od 5. 05. 1986. str. 5 — »Potpredsjednik vlade na mansardi«. 

19. »Večernji list« od 7. 05. 1986. str. 3 — Sjednica vijeća udruženog rada, 
izvještaj. 

20. Boris Petrović, članak »Energetski vapaj siromašnih potrošača« — »Vjesnik« 
od 15. 02. 1986., Panorama subotom, str. 2. 

21. Isto kao pod 20. 

22. Isto kao pod 1, samo stupac 4. 


Akademik prof. dr. Hrvoje Požar tvrdi da je moguće 
pokriti potrebe za električnom energijom do 2020. godine 
bez gradnje nuklearnih elektrana, ali uz uvjet da te godine 
elektroenergetski sistem zemlje prestane funkcionirati. U 
zemlji, naime, ne bi više bilo rezervi ugljena. 23 

Dakle, uz istu potrošnju, po izjavi jednog zagovor¬ 
nika nuklearki, ostali bismo bez ugljena 2010. godine, a po 
izjavi drugog zagovornika nuklearki bez ugljena bismo os¬ 
tali 2020. godine. 

Prema obavijesti Tanjug-a koju prenosi »Vjesnik« od 
23. 07. 1986. kaže se da su u Privrednoj komori Jugoslavije 
napravljeni »proračuni da bi u slučaju povećanih potreba 
proizvodnja u 2020. godini mogla iznositi blizu 200 milijuna 
tona«. Istu obavijest Tanjug-a potvrđuje i »Večernji list« od 
23. 07. 1986. dodatno da »S obzirom na revidirane procjene 
o bilančnim i eksploatacijskim rezervama, sasvim je sigur¬ 
no da se s ugljenom može računati do dubljeg zalaska u 
dvadeset prvo stoljeće«. 

Dok se u jednom naprijed navedenom slučaju tvrdi 
da u 2010. godini ne bismo imali ni kilograma ugljena, a 
u drugom da bismo bez ugljena ostali u 2020. godini, ovdje 
se u 2020. godini planira proizvodnja od blizu 200 milijuna 
tona ugljena uz autoritativne izjave da se s rezervama 
ugljena sasvim sigurno može računati sve »do dubljeg za¬ 
laska u dvadeset prvo stoljeće«. 

Dakle, izgradnja nuklearnih elektrana kao hitna po¬ 
treba otpada za daljnjih 30 do 40 godina. 

Ako se navedeni podaci o ranijem nestanku ugljena 
dovedu u vezu s neobjašnjivom agresivnošću pojedinaca 
zapaziti je da su i agresivnost i navedeni podaci u istoj 
službi nastojanja da se odobrenje za izgradnju nuklearnih 
elektrana ishodi po što po to, pod cijenu pritiska i poda¬ 
taka sumnjive vrijednosti. 

Uočljivo je da se od zagovornika nuklearki distanci¬ 
raju i mnogi stručnjaci i zalažu za štednju i racionalizaciju, 
i u očekivanju »čistih reaktora« pa i bez tih reaktora zala- 

23. M. Šajatović, članak »Trebaju li nam nuklearke« — »Večernji list« od 
23. 04. 1986., str. 3. 

žu se i za angažman na korištenju drugih nenuklearnih 
izvora energije. 

Istina, za naivne još i danas kruži jedna »nuklearna« 
parola: »Ako ne bismo gradili nuklearke što bismo time po¬ 
stigli, kad ih ionako grade drugi?« Činjenica da ih druge 
države grade nije razlog da ih i mi gradimo. 

Nije svejedno biti izložen neposrednom izvoru većeg 
stupnja radijacije ili s obzirom na udaljenost manjoj ili 
nikakvoj radijaciji, niti je svejedno biti izložen neposredno 
i posredno ili samo neposredno ili samo posredno izvoru 
radijacije za slučaj katastrofe, isto kao što za černobilske 
katastrofe nije bilo isto biti u Černobilu i Kijevu ili u Var- 
šavi, Berlinu i Zagrebu. To su itekako velike razlike, koje 
često znače život. 

Osim toga zauzimanjem stava protiv gradnje nukle¬ 
arnih elektrana u svojoj zemlji istodobno stičemo i moral¬ 
no pravo da utječemo i na druge da ne grade. 

Susjedna Austrija još prije Černobila odustala je od 
upotrebe tek izgrađene nuklearke, i bilo bi neumjesno tvr¬ 
diti da slučaj Černobil nije dao misliti i najtvrdokornijima. 

Očekivati je da će i naša zemlja kao jedan od osni¬ 
vača pokreta nesvrstanosti suglasno načelima socijalisti¬ 
čkog morala svoj međunarodni ugled usmjeriti u pravcu 
ciljeva socijalističkog humanizma: nastojanjem za zabra¬ 
nom rada i gradnje nuklearnih elektrana u cijelom svijetu i 
s obzirom na ovaj specifičan problem — inicijativom za 
donošenje i primjenu odredaba međunarodnog prava o san¬ 
kcijama prema državi u kojoj se desi havarija s odrazom 
na druge zemlje i odredaba o naknadi štete od strane 
države—počinioca štete. 


Treba uvažiti mišljenje omladine! 

Omladinske organizacije treba da upoznaju svoje 
članstvo i da reagiraju. Potomstvu, kojem inače ostavljamo 


veoma slabe perspektive, koje to već sada osjeća i koje s 
pravom reagira, ostaviti još i nuklearni otpad, to bi bilo za 
svaku osudu! 

Izgradnja nuklearki kao sudbinsko pitanje koje seže 
u daleku budućnost ove zemlje pogađa u prvom redu našu 
omladinu i pravo donošenja odluke kako će ta omladina 
urediti svoj život i život svoga potomstva pripada toj om¬ 
ladini kao njeno najjače i njeno najpreče temeljno pravo. 

Iz pokoljenja u pokoljenje zemlja se mora predavati 
nezagađena i život na njoj ne smije se uništavati, niti bilo 
kojom radnjom u pitanje dovoditi. 

Kako smo ovu zemlju zdravlja s usjevima i voćem, 
sa biljem ukrasnim i ljekovitim, sa zdravom vodom i zdra¬ 
vim ribama, s nekontaminiranim čistim zrakom i oborinama, 
sa pticama i životinjama, s ravnicama, sa šumama i gorama, 
s mineralima i rudama dobili u amanet od naših otaca i 
kako nas je cio naš život obasipala svim blagodatima svo¬ 
jim, tu i takovu zemlju, nikakovu drugu dužni smo predati 
naraštajima mlađim! 

Starije generacije svoj životni vijek privode kraju i 
težište njihova mišljenja u odnosu na ovu sudbonosnu od¬ 
luku ima biti više očinskog i savjetodavnog, a manje odlu¬ 
čujućeg karaktera! 

S mišljenjem naše omladine moramo računati i pre¬ 
ko toga mišljenja ne bismo smjeli prijeći. 

Isto tako, osim uvaženog dr. Josipa čičeka, predsje¬ 
dnika Sekcije Republičke konferencije SSRNH za zaštitu 
i unapređenje čovjekove okoline, bilo bi nužno čuti i stav 
liječnika Hrvatske. 

Društvo književnika Vojvodine javno je protestiralo 
protiv gradnje nuklearnih elektrana na tlu Vojvodine i u bilo 
kom dijelu Jugoslavije 24 , a sličnu izjavu Društva književnika 
Hrvatske još nije čuti. Sudbonosna pitanja uvijek su bila 
razlog za skup ad hoc. 

24. Tanjug, Novi Sad — članak »Pisci protiv nuklearki« prenosi »Vjesnik« od 
11. 03. 1986. 

Sudjelovanjem u ovoj raspravi pomoći ćemo i našem poli¬ 
tičkom rukovodstvu da u ovom sudbonosnom pitanju: biti 
ili ne biti, donese odgovarajuću svoju pravilnu odluku. 

Nije u pitanju samo moratorij u vezi s katastrofom 
u Černobilu, nego načelan stav u odnosu na nuklearne 
elektrane kao potencijalnu opasnost i isto tako načelan 
stav kao revolucionarni neposredni zahvat u sva pitanja 
energetike vezana za moguće maksimalno korištenje pos¬ 
tojećih kapaciteta, za prestruktuiranje industrije, za orijen¬ 
taciju na razvoj privrednih grana koje traže manje energije, 
za izdašnu adekvatnu pomoć razvoju svih nenuklearnih 
oblika energije, za promjenu u ponašanju potrošača uklju¬ 
čivo i kadrova u energetici, koja promjena može biti us¬ 
pješna samo uz apsolutnu prevagu »svježe krvi«, novih 
kadrova-radnika-kreatora, sposobnih da se uhvate u koštac 
sa svim raspoloživim mogućnostima razvoja svih nenu¬ 
klearnih oblika energije, kadrova koji će konačno NE 
»Krško« uz prijetnju obustave rada obvezati na neodgodivo 
izvršenje svih mjera sigurnosti, koje nažalost do danas 
nisu u cijelosti izvršene; koji će u izvjesnom stadiju raz¬ 
voja nenuklearnih oblika energije NE »Krško« zatvoriti, i 
na međunarodnom planu, zajedno s našim političkim ruko¬ 
vodstvom, kao pripadnici pokreta nesvrstanosti utjecati da 
se svijet oslobodi nuklearne more, jer svijet je već nakon 
Černobila dovoljno zagađen da bi bez teških posljedica mo¬ 
gao podnijeti još koju, makar i manju havariju! 

Černobilski oblak obišao je cijeli svijet. 

Veće ozračenje, veća i mogućnost oboljenja! 

Svako i minimalno ozračenje, ovisno o ostalim okol¬ 
nostima, opasno je. 

Oboljenja će biti! 


DVOSTRUKO VEĆA OZRAČENOST — VIŠE OBOLJELIH 


Stroncij se raspada za 28, cezij za 30, plutonij za 24 
tisuće, a jod 129 za 16 milijuna godina. To je zapravo polu¬ 
vrijeme njihova raspadanja. 25 

Zagađenost tla, dakle i mogućnost oboljenja već sa 
Černobilom ostaju nam za sva vremena. 

»U SR Hrvatskoj svake godine oboli od karcinoma 
15.000 ljudi, ne računajući oboljele od tumora kože«, izjavio 
je dr. Josip Čiček na tribini u Domu DPO OK SSRNH Trnja 
dne 26. svibnja 1986. 26 To znači da je u posljednjih 10 godi¬ 
na od navedene bolesti oboljelo cca 150.000 ljudi, dakle 
3,26 posto stanovništva SR Hrvatske. 

Na Republičkoj konferenciji SSRNH od 26. 05. 1986. 
dr. Alica Bauman izvješćuje da će se građani u SR Hrvat¬ 
skoj »godišnje ozračiti dvostruko više« nego bi se inače 
ozračili da nije bilo nesreće u Černobilu. 27 

Iz prednjeg lako je zaključiti da će i broj oboljelih 
biti veći. Nije li to nenadoknadivi, odveć veliki danak pro¬ 
gresu!? 

Kroz ogromne izdatke za izgradnju nuklearnih elek¬ 
trana trebali bismo čitava desetljeća podržavati inače od¬ 
već niski standard velike većine stanovništva, što bi sva¬ 
kako uz lošu prehranu i uništenu ekologiju odn. »blagodat« 
zračenja iz nuklearnih elektrana bilo od presudnog utje¬ 
caja na povećani broj oboljenja. 

Niski standard — loša prehrana. Više nuklearnih 
elektrana — loša ekologija. Jedno s drugim hranimo se ot- 
rovanim zrakom i nedovoljno kvalitetnim i više-manje 
ozračenim namirnicama. 


25. »STERN«, Hamburg — izjava prof. Herberta Bangemann-a minhenskog spe¬ 
cijaliste za nuklearnu medicinu, prenosi »Vjesnik« od 19. 05. 1986. str. 6. 
članak (kf) »Najgore će tek doći«. 

26. »Vjesnik« od 27. 05. 1986. str. 7 — članak Di Št »Zaštita okoline« 

27. »Vjesnik« od 27. 05. 1986. str. 1 — članak »černobilske pouke«. 

Čak i onaj inače neadekvatan minimum hrane koji 
čovjek unosi u organizam i on je zagađen, i htjeli mi to ili 
ne, u većoj ili manjoj mjeri po zdravlje opasan. Došli smo 
dotle da su svi uvjeti za sva moguća oboljenja tu i sad je 
samo pitanje da li ovo materijalno i ekološki loše stanje 
trebamo između ostalog forsiranjem zdravih izvora energi¬ 
je popravljati ili izgradnjom veoma skupih trajnih izvora 
zagađenja još više pogoršati? 


»Progres« koji ubija nije progres! 

Treba se upitati kako i pored navedenih brojki neki 
mogu i dalje inzistirati na nuklearnom programu? Kako to 
da se protive referendumu, ne vide li da su u pitanju životi 
stotina tisuća stanovnika ove Republike? 

Nevjerovatno je da je težnja za »progresom« prev¬ 
ladala ljubav za čovjekom i radi ljubavi prema progresu — 
»naravno u interesu čovjeka« — ubijamo tog istog čovjeka; 
ii’ namah ili na tenane, polako mikrorendgenima »sjeckaj 
mu komad po komad«, čovječe! 

Odakle te konstrukcije koje svjesno unaprijed ra¬ 
čunaju na nas kao žrtve, da nas već žive zakapaju, plod 
kakvih moralnih i etičkih su kvaliteta? Dokle će društvo 
takvima dozvoliti da mu sole pamet? Kada će pojedinci 
shvatiti da »progres« koji ubija desetke odjednom i mili¬ 
jarde polagano, da takav »progres«, nije progres? 

Ne ulazeći u pitanje koliko se pojava s antisocijal- 
nim nagonima javlja kao posljedica pomanjkanja etičkog 
rasuđivanja i osjećanja, očito je da netko »boluje« od dalto¬ 
nizma. 

Iz dobrih primanja crpeći snagu vlastitih htijenja 
za interesima većim on vidi samo sebe »u avionu iznad 
masa Tennessee 28 i Save«. Ne vidi životni standard 60 posto 


naroda Jugoslavije, ne vidi masovne žrtve karcinoma, ne 
vidi već s Černobilom udvostručen broj žrtava tih, ne vidi 
stanje »nuklearne sutrašnjice«; još slabiji standard, još 
veći pomor; Očito ne vidi dugove naše, nit činjenicu da u 
našim uvjetima uz postojeći dug novo zaduživanje čini tek 
dva duga, vodi nas izravno u labirint ovisnosti i novih ob¬ 
veza! 

U situaciji u kojoj se danas nalazimo medicina ne 
može efikasno reagirati da bi se u slučaju katastrofe spa¬ 
sili životi stotina tisuća osoba ugroženih radijacijom ve¬ 
ćega stupnja. 

Ispitivanje nuklearne energije i njeno djelovanje na 
ljudsko zdravlje posebno u pravcu istraživanja geneze naj¬ 
težih nuklearnom energijom uzrokovanih oboljenja tek je 
u početnom stadiju. Kada bi bilo moguće prevladati taj 
veliki raskorak između medicine i tehnike i samim tim 
otkloniti nuklearnu opasnost po ljudsko zdravlje, onda bi 
se možda svakako i opet uz rizik oboljenja i podvrgavanja 
dugotrajnom liječenju moglo na nuklearnu energiju gledati 
i drugčije. 

Brojne nesreće ukazuju bez sumnje na to da čovjek 
ne može nuklearnu energiju držati pod kontrolom u svim 
prilikama, i dok su nesreće tipa Černobii i slabije od Černo- 
bila naša stvarnost, i dok je medicina više-manje nemoćna 
da zaštiti čovjeka, dotle je nuklearna energija nepodobna 
i stoga nepoželjna, bez obzira na struju koju ona daje. 

Čovjek se mora zadovoljiti sa onim što ima, okre¬ 
nuti se sa svim svojim umnim, materijalnim i fizičkim po¬ 
tencijalima drugim, zdravim izvorima trajne energije! 


28. Rijeka u SAD s čitavim nizom izgrađenih velikih hidroelektrana 

Bilo kakva usporedba s nuklearnom opasnošću nije 
adekvatna. Černobil je otrovao cijeli svijet i neka dođe još 
jedan ili dva gotovo je sve! 


Agresori neka razmisle! 

Uz teška oboljenja bez sumnje prateća pojava su 
oboljeli nuklearni kamikaze! 

Vremena ropstva su prošla. Umirući se kreću, ne 
pozdravljaju! 

Ako i u općem strahu od oboljenja, mirna savjest 
da drugom nismo nanijeli zlo, dat će nam kakav-takav san, 
nama i našem potomstvu — oslobođen straha od osvete 
na smrt osuđenih! 

U karanteni za kataklizme Černobil 


svibnja 1986. 

